CELEX: C2004/168/13
Language: sk
Date: 2004-06-26 00:00:00
Title: Vec T-139/04: Žaloba podaná dňa 8. apríla 2004 Kelvin William Stephens proti Komisii Európskych spoločenstiev

26.6.2004   
            
            
               SK
            
            
               Úradný vestník Európskej únie
            
            
               C 168/7
            
         Žaloba podaná dňa 8. apríla 2004 Kelvin William Stephens proti Komisii Európskych spoločenstiev
   (Vec T-139/04)
   (2004/C 168/13)
   Jazyk konania: francúzština
   Kelvin William Stephens, bytom Brusel, zastúpený Nicolas Lhoëst, advokátom, ktorý si zvolil adresu na doručovanie v Luxemburgu, podal 8. apríla 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie orgánu povereného menovaním zo 14. apríla 2003 v časti, v ktorej:
               
                           —
                        
                        
                           žalobcu nezaradil pri jeho prijímaní do triedy A6 stupeň 3,
                        
                     
                           —
                        
                        
                           neobnovil služobný postup žalobcu tým, že urýchlilo jeho povýšenia do tried A5 a A4,
                        
                     
                           —
                        
                        
                           obmedzil dátum účinnosti rozhodnutia o novom zaradení, v časti týkajúcej sa peňažných náležitostí, na 5. október 1995,
                        
                     
         
               —
            
            
               zrušil rozhodnutie orgánu povereného menovaním z 15. januára 2004 doručeného žalobcovi 30. januára 2004, ktorou sa zamietla žalobcova sťažnosť R/521/03;
            
         
               —
            
            
               zaviazal žalovaného na zaplatenie náhrady škody predbežne vyčíslenej na 125 000 eúr, v prípade, ak by tento nemohol obnoviť služobný postup žalobcu;
            
         
               —
            
            
               zaviazal žalovaného nahradiť trovy konania.
            
         Žalobné dôvody a hlavné argumenty
   V predmetnom spore žalobca zaradený pri jeho prijímaní v októbri 1995 do triedy A7 stupeň 3, napáda rozhodnutie orgánu povereného menovaním nepreskúmať toto zaradenie tým, že ho určilo ako triedu A6 stupeň 1 a nie A6 stupeň 3, neobnoviť jeho služobný postup a obmedziť dátum účinnosti rozhodnutia o novom zaradení, v časti týkajúcej sa peňažných náležitostí, na 5. október 1995.
   Na podporu svojich nárokov žalobca uvádza rovnaké dôvody, ako uviedol žalobca vo veci T-125/04 Rousseaux/Komisia.